কেডিই প্লাজমা ৫
কেডিই প্লাজমা ৫ (ইংরেজি: KDE Plasma 5) গ্নু/লিনাক্স প্ল্যাটফরমের জন্যে কেডিই সম্প্রদায়ের নির্মিত ডেস্কটপ পরিবেশ এর পঞ্চম ও সর্বশেষ প্রজন্ম। কেডিই প্লাজমা ৫ কেডিই প্লাজমা ৪ এর উত্তরাধিকারী যেটি ২০১৪ সালের ১৫ জুলাই মুক্তি পায়। এ সংস্করণে ব্রিজ নামে একটি নতুন ডিফল্ট থিম ব্যবহার করা হয়েছে। গ্রাফিক্যাল ইন্টারফেস পরিপূর্নভাবে কিউএমএলে স্থানান্তরিত হয়েছে, যেটি হার্ডওয়্যার এক্সিলারেশনের জন্যে ওপেনজিএল ব্যবহার করে। ফলাফলস্বরূপ, তূলনামূলক ভাল পারফরমেন্স ও কম শক্তি ক্ষয় লক্ষ্য করা যায়।